CELEX: 62009CN0111
Language: ro
Date: 2009-03-23 00:00:00
Title: Cauza C-111/09: Cerere de pronunțare a unei hotărâri preliminare introdusă de Okresní soud v Chebu (Republica Cehă) la 23 martie 2009 — Česká podnikatelská pojišťovna, a.s., Vienna Insurance Group/Michal Bilas

20.6.2009   
            
            
               RO
            
            
               Jurnalul Oficial al Uniunii Europene
            
            
               C 141/25
            
         Cerere de pronunțare a unei hotărâri preliminare introdusă de Okresní soud v Chebu (Republica Cehă) la 23 martie 2009 — Česká podnikatelská pojišťovna, a.s., Vienna Insurance Group/Michal Bilas
   (Cauza C-111/09)
   2009/C 141/45
   Limba de procedură: ceha
   
      Instanța de trimitere
   
   Okresní soud v Chebu
   
      Părțile din acțiunea principală
   
   
      Reclamanți: Česká podnikatelská pojišťovna, a.s., Vienna Insurance Group
   
      Pârât: Michal Bilas
   
      Întrebările preliminare
   
   
               1)
            
            
               Articolul 26 din Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comerciala (1) (denumit în continuare „regulamentul”) trebuie interpretat în sensul că nu permite unei instanțe să-și analizeze competența judiciară internațională atunci când pârâtul participă la procedură, chiar și atunci când în cauză se aplică normele privind competența judiciară obligatorie conform secțiunii 3 din regulament, iar cererea este introdusă cu încălcarea acestor norme?
            
         
               2)
            
            
               Pârâtul, prin participarea la procedură, poate acorda un temei juridic competenței judiciare internaționale a instanței în sensul articolului 24 din regulament chiar și atunci când în procedură se aplică normele privind competența judiciară obligatorie prevăzute în secțiunea 3 din regulament, iar cererea este introdusă cu încălcarea acestor norme?
            
         
               3)
            
            
               În cazul unui răspuns negativ la a doua întrebare, faptul că pârâtul participă la procedură în fața unei instanței care altfel, conform regulamentului, nu este competentă într-o cauză în materie de asigurări, poate fi considerat o convenție privind competența judiciară în sensul articolului 13 primul paragraf din regulament?
            
         
      (1)  JO 2001, L 12, p. 1, Ediție specială, 19/vol. 3, p. 74.